
Իրավական ակտի ընդունման անհրաժեշտությունը
[bookmark: _GoBack]«Հայաստանի Հանրապետության կառավարության 2026 թվականի ապրիլի 2-ի N 405-Ա որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) ընդունումը պայմանավորված է ՀՀ կրթության, գիտության, մշակույթի և սպորտի նախարարության (այսուհետ՝ Նախարարություն) աշխատակիցների կողմից իրենց աշխատանքային պարտականությունների կատարման ապահովմամբ, մասնավորապես՝ հարկավոր է ավելացնել էլեկտրոնային հարթակի միջոցով իրականացվող ուղևորափոխադրման (տաքսու) ծառայությունների համար նախատեսված սահմանաչափը, քանի որ դրա համար նախատեսված միջոցները վաղաժամ սպառվել են և անհրաժեշտություն է առաջացել մինչև տարեվերջ ապահովել Նախարարության աշխատակազմի՝ ՀՀ տարածքում տեղաշարժման համար պահանջվող լրացուցիչ ուղևորափոխադրման ծառայությունների ձեռքբերումը։
Ընթացիկ իրավիճակը և խնդիրները․
 Կարևորելով «Մինչև 2026 թվականը կառուցվող, հիմնանորոգվող և վերակառուցվող 300 դպրոց ու 500 մանկապարտեզ» ծրագրի շրջանակներում մինչև տարեվերջ նախատեսվող աշխատանքների ծավալը, մասնավորապես՝ 18 դպրոցի կառուցման և վերակառուցման ավարտին հասցնելու հանգամանքը, 26 դպրոցի մարզադահլիճների կառուցման, վերանորոգման և մարզագույքով ապահովման, ինչպես նաև 60-ից ավելի նախադպրոցական ուսումնական հաստատությունների շահագործման աշխատանքները, անհրաժեշտություն է առաջացել ավելացնել տաքսի ծառայության համար նախատեսված սահմանաչափը։ Բացի այդ, անհրաժեշտ է ընդգծել, որ 2026-2027 նոր ուսումնական տարվանից ՀՀ մարզային ենթակայության հանրակրթական ուսումնական հաստատությունները անցել են Նախարարության ենթակայության, որի արդյունքում Նախարարության աշխատողների գործառույթներն էականորեն աճել են և վերահսկողական գործունեության և ծառայողական շրջայցերի ծավալն ավելացել է: Միաժամանակ աճել է նաև Նախարարության Երիտասարդության հարցերի ու Պատմության և մշակույթի հուշարձանների պահպանության վարչությունների աշխատակիցների գործուղումների քանակը և ավելացել է Նախարարությանը սպասարկող ավտոմեքենաների ծանրաբեռնվածությունը։ Հաշվի առնելով վերոգրյալը,  Նախարարությունն առաջարկում է տաքսի ծառայության համար նախատեսված սահմանաչափն ավելացնել 2 000 000 (երկու միլիոն) ՀՀ դրամով։


Կարգավորման նպատակը և բնույթը. 
Նախագծով առաջարկվում է Հայաստանի Հանրապետության կառավարության 2026 թվականի ապրիլի 2-ի «Հայաստանի Հանրապետության 2026 թվականի պետական բյուջեով առանձին մարմինների համար նախատեսված հատկացումների հաշվին բանկային վճարային քարտերով շրջանառվող միջոցների և կանխիկ ձևով կատարվող առանձին ծախսերի տարեկան չափաքանակները հաստատելու մասին» N 405-Ա որոշման մեջ կատարել փոփոխություն, ինչի նպատակը բյուջետային ծախսերի լիարժեք և արդյունավետ կատարումն է, ինչպես նաև բյուջետային ռեսուրսների խնայողությանն ուղղված քայլերի հետևողական իրականացումը։
[bookmark: _Hlk239780730]
Նախագծի մշակման գործընթացում ներգրավված ինստիտուտները և անձինք.
	Նախագիծը մշակվել է  ՀՀ Կրթության, գիտության, մշակույթի և սպորտի նախարարության աշխատակազմի կողմից։

Իրավական ակտի կիրարկման դեպքում ակնկալվող արդյունքը. 
Նախագծի ընդունման արդյունքում Նախարարության աշխատակիցների աշխատանքային պարտականությունների կատարման շրջանակում էլեկտրոնային հարթակի միջոցով ուղևորափոխադրման ծառայությունների վճարումը հնարավոր կլինի ապահովել բանկային վճարային քարտով: 

Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
Նախագծի ընդունման կապակցությամբ ՀՀ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի նախատեսվում: 

Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագիծը մշակվել է հիմք ընդունելով ՀՀ կառավարության 2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության 2021-2026 թվականների ծրագրի 4-րդ գլխի 4.3 և 4.7 բաժիններում ամրագրված բարեփոխումների հետևյալ ուղղությունները՝ մինչև 2026 թվականը կառուցել, հիմնանորոգել կամ վերանորոգել առնվազն 300 դպրոց և 500 մանկապարտեզ ու նախակրթարան՝ ապահովելով դրանց ամբողջական հագեցումն անհրաժեշտ գույքով և սարքավորումներով, ինչպես նաև խրախուսել համայնքներում երիտասարդական կենտրոնների հիմնադրումն ու զարգացումը։

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտություն.
Չի առաջացնում։
2. Միջազգային պայմանագրերով ստանձնած պարտավորությունների հետ համապատասխանություն.
Համապատասխանում է։

Այլ տեղեկություններ.
Չկան։



